Príloha č. 1

**OPIS PREDMETU ZÁKAZKY**

Predmetom zákazky je poskytnutie služby, spočívajúcej v sprostredkovaní stravovania zamestnancov verejného obstarávateľa po dobu štyroch rokov, prostredníctvom elektronických stravovacích kariet u zmluvných partnerov úspešného uchádzača, t. j. v stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami, akceptujúcich elektronické stravovacie karty na úhradu ceny stravovania.

Súčasťou predmetu zákazky je okrem dodania elektronických stravovacích kariet zároveň aj správa elektronických stravovacích kariet a pripisovanie (dobíjanie) stravných jednotiek jednotlivým stravovacím kartám podľa aktuálnych potrieb verejného obstarávateľa a v súlade s aktuálne platnými ustanoveniami Zákonníka práce.

Poskytovanie predmetu zákazky musí byť v súlade s ustanovením § 152 ods. 2 zákona č. 311/2001 Z. z. Zákonníka práce v znení neskorších predpisov.

1. **Definícia a požiadavky na elektronickú stravovaciu kartu**

Elektronickou stravovacou kartou sa rozumie stravná poukážka vydaná v elektronickej forme, prostredníctvom ktorej je zabezpečené stravovanie zamestnancov verejného obstarávateľa, pričom finančná hodnota jednej elektronickej stravovacej jednotky je vo výške 6,80 eur a je asociovaná ku stravovacej karte s osobitnými ochrannými prvkami, ktorou sa zabezpečuje bezhotovostná platba čipom alebo čipom pre bezkontaktnú platbu. Nominálna hodnota stravnej jednotky sa môže meniť v závislosti od všeobecne platných právnych predpisov alebo ekonomických možností verejného obstarávateľa.

Držiteľom stravovacej karty bude zamestnanec verejného obstarávateľa. Zamestnanec dostane jednu elektronickú stravovaciu kartu, ktorá sa bude na mesačnej báze dobíjať stravnými jednotkami. Predpokladaný počet elektronických stravovacích kariet podľa počtu zamestnancov je 40. Množstvo elektronických stravovacích kariet sa môže meniť v závislosti od počtu zamestnancov verejného obstarávateľa.

Predpokladaný max. počet odobratých stravných jednotiek (predpokladaný počet nabití kreditu): 1920 ks počas účinnosti rámcovej dohody, pričom presné množstvá stravných jednotiek bude verejný obstarávateľ uvádzať v samostatných záväzných objednávkach spravidla raz mesačne. V prípade potreby má verejný obstarávateľ právo objednať stravovacie karty s dobitím stravných jednotiek aj viackrát ako jedenkrát mesačne.

Stravovacia karta bude určená výlučne na úhradu stravy v určených stravovacích zariadeniach a na úhradu v prevádzkach a obchodoch poskytujúcich polotovary a suroviny slúžiace na individuálnu prípravu teplého jedla (predajne potravín), ktoré sú zmluvnými partnermi poskytovateľa (ďalej len „stravovacie zariadenia“). Stravovacie zariadenia musia disponovať vhodným platobným terminálom pre použitie elektronickej stravovacej karty Poskytovateľa.

Verejný obstarávateľ požaduje, aby akceptačnými miestami stravovacích kariet poskytovateľa boli minimálne 4 z nasledovných potravinových reťazcov: BILLA, Kaufland, Lidl, Tempo | COOP Jednota Slovensko, Kraj/Terno, TESCO.

Akceptačné miesta musia byť situované v okolí pracovísk verejného obstarávateľa uvedených v Prílohe č. 2 Zoznam pracovísk verejného obstarávateľa. Min. 2 stravovacie miesta musia byť situované vo vzdialenosti max. 1000 metrov od jednotlivých pracovísk verejného obstarávateľa podľa prílohy č. 2. Overenie vzdialenosti stravovacieho zariadenia bude vykonané aplikáciou Google maps https://www.google.com/maps pomocou funkcionality plánovania trasy „Trasa odtiaľto“ – adresa príslušnej budovy Objednávateľa – „Trasa sem“ adresa stravovacieho zariadenia. Nepoužije sa funkcionalita „Merať vzdialenosť“.

Stravovacie zariadenia musia byť, v zmysle špecifikácie predmetu zákazky, v prevádzke a prístupné zamestnancom verejného obstarávateľa a zároveň musia poskytovať verejnosti v čase obeda teplú stravu formou obedového menu, tzn. polievku a aspoň jeden druh hlavného jedla.

1. **Požiadavky na elektronickú stravovaciu kartu (ďalej aj ako „karta“):**
2. Karta môže byť použitá výlučne na úhradu ceny stravovania a nemôže byť použitá na iný účel ani vymenená za hotovosť.
3. Platnosť karty musí byť min. štyridsaťosem (48) mesiacov odo dňa jej vydania.
4. Karta musí byť opatrená najmenej 3 osobitnými ochrannými prvkami proti falšovaniu a zneužitiu, ktoré uchádzač / poskytovateľ vo svojej ponuke popíše.
5. Karta musí umožňovať bezhotovostnú platbu čipom a čipom pre bezkontaktnú platbu.
6. Karta musí obsahovať názov a logo Poskytovateľa.
7. Karta musí obsahovať názov s logom Objednávateľa.
8. Ku karte musí byť poskytnuté písomné poučenie každému jej držiteľovi.
9. Karta musí obsahovať identifikáciu (číslo) karty a osobné číslo držiteľa (alebo meno a priezvisko).
10. Karta musí podporovať PIN kód alebo heslo s možnosťou zmeny, pričom požiadavka na zadanie PIN kódu sa uplatní pri platení sumy, ktorá prevyšuje 50,00 eur.
11. Karta musí obsahovať vyznačenie dátumu exspirácie – rok a mesiac.
12. Karta musí umožňovať minimálnu platbu kartou od 0,01 EUR.
13. Karta musí podporovať bezkontaktné použitie do päťdesiat (50,00) EUR,
14. Karta musí byť s možnosťou individuálneho overenia zostatku hodnoty elektronických stravných jednotiek v eurách priamo na účtenke z POS terminálu alebo na webovom portáli poskytovateľa alebo v mobilnej aplikácií - po každej transakcii sa zobrazí aktuálny zostatok účtu stravovacej karty;
15. Karta musí v prípade ceny, ktorá je vyššia ako zostatok na karte osobitne na stravovanie, zamestnancovi umožniť v hotovosti doplatiť zostatok ceny na úhradu;
16. Karta musí umožniť presun zostatku na karte z predchádzajúceho mesiaca do nasledujúceho mesiaca;
17. Karta musí byť bezodplatne prevedená do vlastníctva verejného obstarávateľa momentom dodania;
18. Na požiadanie držiteľa karty musí umožňovať okamžité zablokovanie v prípade jej straty, krádeže alebo zničenia. V prípade straty, krádeže alebo zničenia elektronickej stravovacej karty verejný obstarávateľ požaduje bezodplatne vyhotoviť a dodať novú elektronickú stravovaciu kartu nahradzujúcu pôvodnú elektronickú stravovaciu kartu, a to najneskôr do 3 (troch) pracovných dní odo dňa nahlásenia straty, krádeže alebo zničenia elektronickej stravovacej karty a zabezpečiť, aby elektronické stravné jednotky nevyužité do dátumu nahlásenia straty, krádeže alebo zničenia elektronickej stravovacej karty, boli prenesené na novo-vydanú elektronickú stravovaciu kartu nahrádzajúcu pôvodnú elektronickú stravovaciu kartu;
19. Karta musí umožňovať odblokovanie stravovacej karty oprávneným zamestnancom verejného obstarávateľa.
20. **Požiadavky na online systém na webovom portáli Poskytovateľa:**
21. Spravovanie kariet verejného obstarávateľa prostredníctvom profilu/online prístupu do systému na webovom portáli Poskytovateľa.
22. Priradenie hodnoty stravných jednotiek ku kartám najneskôr do 24 hodín od zadania požiadavky / objednávky, ak verejný obstarávateľ v požiadavke / objednávke neurčí vzhľadom na povahu služby dlhšiu lehotu.
23. Spravovanie karty držiteľom prostredníctvom užívateľského profilu na webovom portáli Poskytovateľa.
24. Možnosť okamžitej blokácie držiteľom pri strate alebo odcudzení karty.
25. Odblokovanie stravovacej karty oprávneným zamestnancom verejného obstarávateľa.
26. Vyhľadávanie a filtrovanie akceptačných miest podľa zadanej lokality.
27. História všetkých transakcií (kreditných a debetných).
28. **Požiadavky na mobilnú aplikáciu k elektronickej stravovacej karte (Ďalej aj ako „mobilná aplikácia“):**
29. Bezplatná mobilná aplikácia, bez potreby opätovného prihlásenia sa po prvom stiahnutí.
30. Funkčnosť mobilnej aplikácie v operačných systémoch minimálne pre Android a iOS.
31. Možnosť okamžitej blokácie držiteľom pri strate alebo odcudzení karty.
32. Odblokovanie stravovacej karty oprávneným zamestnancom verejného obstarávateľa.
33. Informácia o aktuálnom zostatku.
34. História všetkých transakcií (kreditných aj debetných).
35. Vyhľadávanie a filtrovanie akceptačných miest podľa zadanej lokality, alebo v blízkosti držiteľa (počas zapnutej funkcie lokalizácie v mobilnom zariadení držiteľa).
36. **Osobitné požiadavky na plnenie**

V provízii poskytovateľa budú zahrnuté všetky náklady poskytovateľa spojené s poskytovaním služieb stravovania, a to najmä nie však výlučne týkajúce sa: vydania, re-vydania, blokácie, aktivácie, personalizácie a dodávky do miesta plnenia, vedenia zamestnaneckých účtov k stravovacím kartám, priradenia stravných jednotiek k stravovacím kartám, všetkých súvisiacich transakčných nákladov, komunikácie s držiteľom karty (zasielanie SMS, mobilná aplikácia a pod.).

Verejný obstarávateľ si vyhradzuje právo zmeniť výšku nominálnej hodnoty stravnej jednotky najmä v závislosti od zmien príslušných právnych predpisov a zmeny kolektívnej zmluvy pre zamestnancov v štátnej službe a pre zamestnancov pri výkone práce vo verejnom záujme. Náklady spojené so zmenou nominálnej hodnoty stravných jednotiek sú započítané do provízie poskytovateľa.

Výška provízie sa vyjadruje percentom alebo zľavou vyjadrenou v percentách z objednanej hodnoty stravných jednotiek (nominálna hodnota stravnej jednotky x počet stravných jednotiek) a je nemenná počas celej doby platnosti zmluvného vzťahu. Výška provízie v % alebo výška zľavy v % sa určí na 2 desatinné miesta.

Výška provízie môže byť maximálne vo výške 2 % z hodnoty stravnej jednotky (stravovacej poukážky) a je limitovaná Zákonníkom práce.

Zoznam všetkých stravovacích zariadení akceptujúcich elektronické stravovacie karty poskytovateľa je úspešný uchádzač povinný zasielať kontaktnej osobe verejného obstarávateľa v súlade s ustanoveniami rámcovej dohody /alebo mať počas platnosti rámcovej dohody k dispozícii aktuálny zoznam stravovacích zariadení, ktoré akceptujú platbu kartou uchádzača, na všeobecne dostupnom elektronickom portáli.

Poskytovateľ môže po dohode spätne odobrať od verejného obstarávateľa hodnotu stravnej jednotky na elektronickej stravovacej karte v prípade, že zamestnanec ukončí pracovný pomer počas mesiaca.

1. **Špecifikácia ceny**

Pokyny k vyplneniu špecifikácie ceny:

* Uchádzač uvedie výšku provízie a zľavy v % na 4 desatinné miesta.
* Hodnoty v eurách uchádzač uvedie zaokrúhlené na štyri desatinné miesta.
* Zaokrúhlenie je potrebné vykonať podľa matematických pravidiel.

|  |  |  |  |
| --- | --- | --- | --- |
| **Položka** | **Názov** | **Výpočet** | **Hodnota** |
| a | Nominálna hodnota 1 ks stravnej jednotky v eur | - | 6,800 |
| b | Provízia (poplatok) z hodnoty 1 ks stravnej jednotky v % | - |  |
| c | Hodnota provízie (poplatku) v eur bez DPH | (a x b)/100 |  |
| d | DPH z provízie (poplatku) v eur pri sadzbe 20 % | c x 0,2 |  |
| e | Cena za 1 ks stravnej jednotky vrátane provízie (poplatku) v eur bez DPH | a+ c |  |
| f | Cena za 1 ks stravnej jednotky vrátane provízie (poplatku) v eur s DPH | a + c + d |  |
| g | Cena za 1920\* ks stravných jednotiek vrátane provízie (poplatku) v eur bez DPH | e x 1920\* |  |
| h | Cena za 1920\* ks stravných jednotiek vrátane provízie (poplatku) v eur s DPH | f x 1920\* |  |
| i | Poskytnutá zľava z nominálnej hodnoty stravnej jednotky v % | - |  |
| j | Hodnota zľavy v eur bez DPH | (a x i)/100 |  |
| k | Celková zľava z nominálnej hodnoty všetkých stravných jednotiek v eur bez DPH | j x 1920\* |  |
| l | Celková cena vrátane provízie (poplatku) v eur bez DPH / po odpočítaní celkovej zľavy z nominálnej hodnoty všetkých stravných jednotiek v eur bez DPH | g – k \*\* |  |
| m | Celková cena vrátane provízie (poplatku) v eur s DPH / po odpočítaní celkovej zľavy z nominálnej hodnoty všetkých stravných jednotiek v eur s DPH | h – k \*\* |  |

*\* Uvedené množstvá vychádzajú z predpokladaných potrieb plnenia verejného obstarávateľa na obdobie trvania Dohody a je možné ich upraviť na základe skutočných potrieb verejného obstarávateľa.*

*\*\* V prípade, ak si poskytovateľ uplatňuje/neuplatňuje províziu a zároveň neposkytuje zľavu, platí, že položka „l“ je rovná položke „g“ a položka „m“ je rovná položke „h“*